**இந்திய துணைத் தூதரகம்**

**யாழ்ப்பாணம்**

**\*\*\***

**ஊடக அறிக்கை**

**யாழ்ப்பாணத்தில் சைக்கிள் பேரணி மற்றும் மரம் நடும் விழாவுடன் காந்தி ஜெயந்தி கொண்டாட்டம்- 2024**

**1. அக்டோபர் 2-ஆம் தேதி மகாத்மா காந்தியின் பிறந்தநாளை (காந்தி ஜெயந்தி) முன்னிட்டு, யாழ்ப்பாணத்தில் உள்ள இந்திய துணைத் தூதரகத்திலிருந்து கார்கில் சதுக்கம் வரை சைக்கிள் பேரணியை ஏற்பாடு செய்தது, அங்கு காந்தி சிலைக்கு மரியாதை செலுத்தப்பட்டது. இந்த நிகழ்வில் வட மாகாணத்தின் தலைமை செயலாளர் திரு. எல். இளங்கோவன், யாழ்ப்பாணப் பல்கலைக்கழகத்தின் துணைவேந்தர் பேராசிரியர் எஸ். ஸ்ரீசத்குணராஜா, யாழ்ப்பாண நகராட்சி ஆணையர், யாழ்ப்பாணம் போதனா மருத்துவமனை இயக்குநர் டாக்டர் சதியமூர்த்தி, மத தலைவர்கள், துணைத் தூதரக அதிகாரிகள், காந்தி சமாஜத்தின் பொறுப்பாளர்கள் மற்றும் பொது மக்கள் உள்ளிட்ட பல்வேறு முக்கிய பிரமுகர்கள் பங்கேற்றனர்.**

**2.இந்த நிகழ்வின் போது, துணைத் தூதுவர் திரு. சாய் முரளி, மகாத்மா காந்தியின் சிலைக்கு மலர்தூவி மரியாதை செலுத்தினர். நிகழ்வில் அவர் பேசுகையில், மனித உரிமைகள் மற்றும் சமரசத்திற்கு காந்தியின் தத்துவம் முக்கிய ஊக்கத்தை வழங்குகின்றது என்று வலியுறுத்தினார். 1927 ஆம் ஆண்டில் இலங்கைக்கு தனது பயணத்தின் போது காந்தி யாழ்ப்பாணத்திற்கும் வருகை தந்தது குறிப்பிடத்தக்கது என்றும், காந்தி சென்ற பாதையில் நின்று நிகழ்ச்சியை நடத்துவது மகத்தான முக்கியத்துவம் வாய்ந்தது என்றும் அவர் கூறினார். யாழ்ப்பாண மக்களுடன் காந்திக்கு இருந்த ஆழமான உறவையும், நல்ல மாற்றத்தை ஏற்படுத்துவதற்கான அஹிம்சை போராட்டத்தையும் இந்த வருகை எடுத்துக்காட்டுவதாகும்.**

**3.பேரணி நிறைவடைந்த பின்னர், யாழ்ப்பாணப் பண்பாட்டு மையத்தில் (JCC) மரம் நடும் நிகழ்வு நடைபெற்றது, இதில் வட மாகாண ஆளுநர் ந. வேதநாயகம் கலந்து கொண்டார். இந்த நிகழ்வின் முக்கியத்துவத்தை துணைத் தூதுவர் ஆளுநருக்கு விளக்கி, நிகழ்வில் அவரின் பங்கேற்பிற்கு நன்றி தெரிவித்தார். ஆளுநர் இந்த நிகழ்விற்கு அழைக்கப்பட்டதில் தன்னுடைய மகிழ்ச்சியை வெளிப்படுத்தினார். அவர் பின்னர் யாழ்ப்பாணப் பண்பாட்டு மையத்தின் வசதிகளை பார்வையிட்டார். தொடர்ந்து, வட மாகாணத்தில் இந்தியாவின் நீடித்துவரும் மற்றும் எதிர்கால மேம்பாட்டு திட்டங்கள் குறித்து துணைத் தூதுவர் மற்றும் ஆளுநர் விவாதித்தனர்.**

**4.நாளின் ஆரம்பத்தில், துணைத் தூதுவர் யாழ்ப்பாணம் அரியாலை பகுதியில் உள்ள காந்தி சிலைக்கும் மரியாதை செலுத்தினார்.**

**5. நிகழ்வின் சில புகைப்படங்கள் இணைக்கப்பட்டுள்ளன.**

\*\*\*

**யாழ்ப்பாணம்**

**03 அக்டோபர், 2024**